Eugenio Carrizo Hevia

Eugenio Carrizo Hevia  foi un médicu asturianu especializáu en ciruxía.

 Biografía 
Fixo los estudios primarios y de bachilleratu nel so Uviéu natal, antes de treslladase a Madrid pa llicenciase en medicina na Universidá Central, títulu qu'algamó en 1906. En 1909 volvió a la capital del Principáu y dende entós hasta 1934 exerció los cargos de xefe quirúrxicu, decanu y direutor del Hospital Provincial, sacante en 1912, cuando lu destinaron temporalmente a Xixón pa collaborar nun grave andanciu de gripe. En setiembre de 1919 actuó como médicu na Sociedá de Socorros Mutuos de la Fábrica d'Armes d'Uviéu. El 31 de mayu de 1930 nomáronlu Decanu del Cuerpu Médicu con calter definitivu. Cinco años más tarde, en 1935, sufrió una trombosis cerebral que-y causa una hemiplexía que-y torga la continuidá nel exerciciu del oficiu y nel cargu de direutor del hospital. Morrió'l 28 d'agostu de 1943 na mesma ciudá onde nació.

 Referencies 

 Enllaces esternos 

Categoría:Médicos y médiques d'Asturies
Categoría:Persones d'Uviéu
Categoría:Wikipedia:Mantenimientu:Persones ensin plantía NF